**U V O D**

Članom 3. tačka 1. Zakona o slobodi pristupa informacijama u Federaciji Bosne i Hercegovine (“Službene novine Federacije BiH”, broj: 32/01), određen je pojam informacije: “Informacija – svaki materijal kojim se prenose činjenice, mišljenja, podaci ili bilo koji drugi sadržaj, uključujući svaku kopiju ili njen dio, bez obzira na oblik, karakteristike, vrijeme kada je sačinjena i kako je klasificirana”.

Vodič ima za cilj da pomogne podnosiocima zahtjeva u ostvarivanju prava za pristup informacijama u Općini Jablanica

**V O D I Č**

**ZA PRISTUP INFORMACIJAMA U OPĆINI JABLANICA**

**POSTUPAK ZA PRISTUP INFORMACIJAMA**

**I**

Svakoj osobi (pravnoj i fizičkoj), omogućava se pristup informacijama koje su pod kontrolom Općine Jablanica ( u daljem tekstu: Općina), a koje su sadržane u Indeks – registru informacija u prilogu, u skladu sa Zakonom o slobodi pristupa informacijama u Federaciji Bosne i Hercegovine.

**II**

Sjedište Općine Jablanica je u ulici Pere Bilića broj 25, Jablanica

Službenik za informisanje je Omer Karić,Stručni savjetnik za informisanje i odnose sa javnošću u Općini Jablanica, broj sobe , kontakt telefon broj **036/752 – 534, 751-311, lokal 311.**

Ovaj Vodič se može dobiti u – Šalter sali Općine Jablanica, ili kod službenika za informisanje – kao besplatan primjerak.

**III**

Pravo na pristup informaciji se ostvaruje:

-         podnošenjem pismenog zahtjev na jednom od službenih jezika Federacije BiH;

-         u zahtjevu dati dovoljno podataka o prirodi ili sadržaju informacije koja se traži kako bi se omogućilo organu da pronađe traženu informaciju;

-         u zahtjevu se obavezno navodi ime podnosioca zahtjeva i adresa, a po mogućnosti i kontakt telefon;

-         zahtjev se lično i na propisanom obrascu predaje u Šalter sali Općina Jablanica, u prizemlju zgrade, ili poštom na adresu Općine.

-Zahtjev se može podnijeti i putem faksa, odnosno e-maila Općine, ako se podnosilac zahtjeva nalazi van područja općine Jablanica.

Ako se zahtjev odnosi na ličnu (osobnu) informaciju, zahtjev za pristup informaciji može podnijeti samo fizička osoba na koju se zahtjev odnosi, njen zakonski zastupnik ili punomoćnik.

Osobe iz prethodnog stava svoj identitet potvrđuju prezentiranjem lične karte ili druge javne isprave sa fotografijom, a zakonski zastupnik mora prezentirati i dokaz o zakonskom zastupanju, dok punomoćnik mora prezentirati punomoć i prilog kopiju ličnog dokumenta podnosioca zahtjeva.

Ako se pismeni zahtjev odnosi na pristup informacijama, Općinski organ će o tome odlučiti rješenjem.

Načini pristupa informacijama je sljedeći:

-            neposredni uvid u informaciju;

-            dostavljanje informacije na kućnu adresu;

-            umnožavanje informacije.

Ako podnosilac zahtjeva traži usmeno objašnjenjeili samo uvid u određene podatke, odnosno informaciju predlažemo podnosiocu zahtjeva da se predhodno usmeno obrati službeniku za informisanje, koji će dati obavijesti o mogućnosti i vremenu ostvarivanja traženog uvida.

Rok za postupanje po zahtjevu je 15 dana, a za slučaj da se zahtjev ne riješi u ovom roku, organ je dužan da podnosioca obavijesti o razlozima.

**IV**

Ako se pismeni zahtjev odnosi na pristup informacijama, za koje organ nije u mogućnosti da udovolji , o tome će odlučiti rješenjem koje mora da sadrži razloge nepostupanja po zahtjevu, pouku o pravnom lijeku i načina ulaganja pravnog lijeka, kao i uputu o pravu i načinu obraćanja Ombudsmenu Federacije BiH.

**V**

Pravo pristupa informaciji može biti ograničeno u slijedećim slučajevima :

-         interesa odbrane i sigurnosti, kao i zaštite javne sigurnosti;

-         spriječavanje kriminala i otkrivanje kriminala;

-         zaštite postupka donošenja odluka u organu, uključujući davanje mišljenja, savjeta ili preporuka bilo da se radi o licu zaposlenom u organu ili drugom licu koje radi za ili u ime organa, s tim da ne obuhvata činjenice, statističke, naučne ili tehničke informacije;

-         ako zahtjev za pristup informaciji uključuje povjerljive komercijalne interese;

-         ako zahtjev za pristup informaciji uključuje lične ( osobne ) interese koji se odnose na privatnost trećeg lica.

**-ako je zahtjev za pristup informacijama u suprotnosti sa odredbama Zakona o zaštiti ličnih podataka BiH („Službeni glasnik BiH“ 49/06)**

**-**

**VI**

Organ će saopštiti traženu informaciju bez obzira na izuzetak, ako je to opravdano javnim interesom, pri tom uzima u obzir svaku korist i štetu koju može proizvesti saopštavanje informacije.

Prilikom donošenja odluke da li je opravdano saopštiti informaciju sa aspekta javnog interesa, Općinski organ će razmotriti okolnosti koje su utvrđene u zakonu.

Ako organ utvrdi da je dio tražene informacije kao izuzetak, onda izdvaja taj dio, a saopštava ostali dio informacije, osim ako na taj način razdvajanja informacija nije postala nerazumljiva.

**VIII**

Kad Općinski organ odobri pristup informaciji u cjelosti ili djelomično, rješenjem će obavjestiti podnosioca zahtjeva:

-         o mogućnosti ličnog pristupa informaciji u prostorijama Općine, ili će podnosiocu zahtjeva dostaviti informaciju u pismenoj formi, ako ista kraća od deset strana;

-         o mogućnosti umnožavanja informacije koja sadrži preko deset strana, i obavezi podnosioca zahtjeva da izvrši uplatu u vidu naknade troškova na blagajni – računovodstvo Općine Jablanica, u iznosu od 0,50 KM po jednoj stranici, odnosno 5,00 KM po jednoj disketi.

**IX**

U slučaju da se donese rješenje kojim se odbija zahtjev za pristup informacijama, rješenje se dostavlja podnosiocu zahtjeva , navodeći zakonski osnov za status izuzeća informacije, zatim sva materijalna pitanja koja su uticala na donošenje rješenja, te rok u kojem se podnosi žalba Ministarstvu pravde FBiH, u skladu sa Zakonom o upravnom postupku («Službene novine Federacije Bosne i Hercegovine», br. 2/98 i 48/99), kao i pouku o pravu obraćanja Ombudsmenu Federacije BiH.

**X**

Rješenja iz tačke VII i VIII dostavljaju se podnosiocima zahtjeva najkasnije u roku od 15 dana od dana podnošenja zahtjeva, osim u slučajevima kada je neophodno dobiti izjašnjenje treće strane o saopštavanju povjerljivih komercijalnih informacija, odnosno informacija koje se odnose na privatnost treće osobe, kao i u slučaju kada je Ministarstvo dužno da obavijesti treću stranu da će zbog postojanja javnog interesa saopštiti informaciju koja je utvrđena kao izuzetak od saopštavanja.

OPĆINSKI NAČELNIK

Salem Dedić, dipl.ecc

Ime i prezime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**OPĆINA JABLANICA**

**Služba za opće poslove**

Ulica Pere Bilića br.25

J A B L A N I C A

**PREDMET: Zahtjev za pristup informaciji**

Molim vas da mi omogućite pristup informaciji o slijedećem:

Datum, \_\_\_\_\_\_\_\_\_\_\_\_\_\_\_\_\_\_\_\_\_

**Potpis podnosioca zahtjeva**